
อาศัยอำนาจตามความในมาตรา  ๑๖/๖  วรรคสอง  (๑)  และมาตรา  ๑๐๒  แห่งพระราชบัญญัติหลักทรัพย์และตลาดหลักทรัพย์  พ.ศ.  ๒๕๓๕  ซึ่งแก้ไขเพิ่มเติมโดยพระราชบัญญัติหลักทรัพย์และ
ตลาดหลักทรัพย์  (ฉบับที่  ๔)  พ.ศ.  ๒๕๕๑  คณะกรรมการกำกับตลาดทุนออกประกาศไว้  ดังต่อไปนี้
[bookmark: _Hlk169330582]ข้อ	๑	ให้เพิ่มความต่อไปนี้เป็น  (๑๕)  ในข้อ  ๑  แห่งประกาศคณะกรรมการกำกับตลาดทุน  ที่  ทธ.  ๒๕/๒๕๕๒  เรื่อง  หลักเกณฑ์  เงื่อนไข  และวิธีการให้กู้ยืมเงินเพื่อการซื้อหลักทรัพย์  ลงวันที่  ๒๐  กรกฎาคม  พ.ศ.  ๒๕๕๒  ซึ่งแก้ไขเพิ่มเติมโดยประกาศคณะกรรมการกำกับตลาดทุน  
ที่  ทธ.  ๓๓/๒๕๖๘  เรื่อง  หลักเกณฑ์  เงื่อนไข  และวิธีการให้กู้ยืมเงินเพื่อการซื้อหลักทรัพย์  (ฉบับที่  ๓)  ลงวันที่  ๓๐  กันยายน  พ.ศ.  ๒๕๖๘  
“(๑๕)	“กองทุนรวมคริปโทอีทีเอฟ”  หมายความว่า  กองทุนรวมคริปโทอีทีเอฟตามประกาศคณะกรรมการกำกับตลาดทุนว่าด้วยการลงทุนของกองทุน”
ข้อ	๒	ให้ยกเลิกความใน  (๑)  ของวรรคหนึ่งในข้อ  ๒  แห่งประกาศคณะกรรมการ
กำกับตลาดทุน  ที่  ทธ.  ๒๕/๒๕๕๒  เรื่อง  หลักเกณฑ์  เงื่อนไข  และวิธีการให้กู้ยืมเงินเพื่อการซื้อหลักทรัพย์  ลงวันที่  ๒๐  กรกฎาคม  พ.ศ.  ๒๕๕๒  ซึ่งแก้ไขเพิ่มเติมโดยประกาศคณะกรรมการกำกับตลาดทุน  
ที่  ทธ.  ๕๑/๒๕๖๑  เรื่อง  หลักเกณฑ์  เงื่อนไข  และวิธีการให้กู้ยืมเงินเพื่อการซื้อหลักทรัพย์  (ฉบับที่  ๒)  ลงวันที่  ๑๔  กันยายน  พ.ศ.  ๒๕๖๑  และให้ใช้ความต่อไปนี้แทน
“(๑)	หลักทรัพย์จดทะเบียนแต่ไม่รวมถึงหลักทรัพย์ประเภทใบสำคัญแสดงสิทธิที่จะซื้อหุ้น  ใบสำคัญแสดงสิทธิที่จะซื้อหุ้นกู้  ใบสำคัญแสดงสิทธิอนุพันธ์  ใบแสดงสิทธิในผลประโยชน์ที่เกิดจาก




หลักทรัพย์อ้างอิงไทยที่มีหลักทรัพย์อ้างอิงเป็นใบสำคัญแสดงสิทธิที่จะซื้อหุ้น  และหน่วยลงทุนของกองทุนรวมคริปโทอีทีเอฟ”
ข้อ	๓	ประกาศนี้ให้ใช้บังคับตั้งแต่วันที่  ๑๖ ตุลาคม พ.ศ. ๒๕๖๙  เป็นต้นไป
ประกาศ  ณ  วันที่  ๖ ตุลาคม พ.ศ. ๒๕๖๙

